Zero Waste vektlegger avfallsforebygging i motsetning til avfallshåndtering hvor avfallet ender opp et sted. Dette gjelder også ved forbrenning. Ifølge Zero Waste Norge er «Zero Waste en mentalitet som handler om å redesigne dagens industrielle tilnærming til ressursbruk – fra produksjonsdesign til avhending av avfall – for å hindre uttømming av ressurser, spare energi, bekjempe klimaendringer, redusere bruk av vann, hindre spredning av giftstoffer og stanse ødeleggelse av økosystemer».